[{"text_idx": "#000005", "text": "Mae llawer o lyfrau ardderchog sy\u2019n ymdrin a\u0302 chofebau a choffa\u0301u\u2019r Rhyfel Byd Cyntaf. Sut bynnag, llyfr Angela Gaffney, Aftermath, yw\u2019r unig gyfrol sy\u2019n canolbwyntio ar y cofebau rhyfel yng Nghymru a godwyd i goffa\u0301u\u2019r 31,000 i 40,000 o Gymry a gollodd eu bywydau."}, {"text_idx": "#000006", "text": "Er eu bod i\u2019w cael ymron pob tref a phentref yng Nghymru, mae\u2019r holl gofebau hyn yn unigryw, gan amrywio o obelisgau i neuaddau i gerfluniau i ysbytai. Mae\u2019r llyfr darllenadwy hwn yn seiliedig ar ymchwil helaeth a thrylwyr a thrafodir nifer enfawr o gofebau a\u2019r cymhelliannau dynol iawn dros eu codi. Mae\u2019r awdures yn trafod pam y teimlai cymunedau lleol fod angen codi cofebau, ac yn ystyried y penderfyniadau a arweiniodd at eu lleoli, eu hariannu a\u2019u cynllunio."}, {"text_idx": "#000007", "text": "Mae hunaniaeth Gymreig, wedi\u2019i mesur yn erbyn hunaniaethau lleol a Phrydeinig, yn cael sylw arbennig hefyd. I mi, roedd y llyfr yn amhrisiadwy pan oeddwn yn gweithio ar ganmlwyddiant y Rhyfel Mawr yng Nghymru gan fod y cofebau hyn yn parhau\u2019n ganolbwynt ar gyfer cymunedau a digwyddiadau coffa\u0301u. Mae\u2019n gyfrol hanfodol i\u2019r sawl sydd a\u0302 diddordeb yn hunaniaeth a hanes cymdeithasol Cymru ar o\u0302l y rhyfel a\u2019r effaith hirbarhaol a gafodd y rhyfel ar dirwedd Cymru."}, {"text_idx": "#000008", "text": "Er bod y Llyfrgell ar gau ar hyn o bryd, gallwch fynd ar daith rithiol a phori\u2019r silffoedd neu chwilio catalog ein Llyfrgell."}]